Hiihdon Suomen-mestaruuskilpailut 1970

Hiihdon Suomen-mestaruuskilpailut 1970 pidettiin Kajaanissa 30. tammikuuta–1. helmikuuta ja Rovaniemen Ounasvaaralla 21.–22. maaliskuuta 1970.

Mitalistit
Maastohiihto, miehet
15 kilometriä
 Sija Kilpailija Seura Aika 1 Kalevi Laurila  Tampereen Poliisi-Urheilijat 45.51 2 Osmo Karjalainen  Kuusamon Erä-Veikot 46.11 3 Heikki Ripatti Anttolan Urheilijat 46.384 Manne Liimatainen Kuusamon Erä-Veikot 46.435 Kalevi Oikarainen Kuusamon Erä-Veikot 46.496 Hannu Taipale Vetelin Urheilijat 47.02
Perjantaina 30. tammikuuta kisattiin Kajaanissa miesten 15 kilometriä. Kisa käytiin noin 10 asteen pakkasessa. Matkan ensimmäisellä puoliskolla lopullinen voittaja Tampereen Kalevi Laurila otti jo johdon ennen edellisen vuoden mestaria Kuusamon Osmo Karjalaista ja Vetelin Hannu Taipaletta. Lopussa suurimman nousun teki Anttolan Heikki Ripatti ottaen Laurilan ja Karjalaisen jäljessä SM-pronssia. Tuloslistalla tulevaisuuden mestareita olivat Kurikan Ryhdin Juha Mieto sijalla 14. ja Iisalmen Visan Juhani Repo sijalla 28.

30 kilometriä
 Sija Kilpailija Aika 1 Hannu Taipale Vetelin Urheilijat 1.43.43 2 Teuvo Hatunen  Ounasvaaran Hiihtoseura 1.47.13 3 Kalevi Laurila Tampereen Poliisi-Urheilijat 1.47.504 Heikki Ripatti Anttolan Urheilijat 1.48.255 Martti V. Määttä Kuusamon Erä-Veikot 1.49.156 Väinö Huhtala Jämsänkosken Ilves 1.49.37
Sunnuntaina 22. maaliskuuta kisattiin Rovaniemellä Ounasvaaran maastossa SM-kisojen miesten 30 km. Vetelin Hannu Taipale oli toisen henkilökohtaisen Suomen mestaruuden ylivoimaisella 3,5 minuutin erolla ennen Ounasvaaran Teuvo Hatusta. Tampereen Kalevi Laurila hävi Hatusellle yli puoli minuuttia, mutta saavutti SM-pronssia. Kisassa oli useita keskeyttäneitä kuten Kuusamon Kalevi Oikarainen, Osmo Karjalainen ja Manne Liimatainen sekä edellisen vuoden Suomen mestari Oulujoen Raimo Lehtinen.

50 kilometriä
 Sija Kilpailija Aika 1 Kalevi Oikarainen  Kuusamon Erä-Veikot 2.59.22 2 Teuvo Hatunen  Ounasvaaran Hiihtoseura 3.03.21 3 Hannu Taipale Vetelin Urheilijat 3.04.124 Pauli Siitonen Helsingin Poliisi-Voimailijat 3.07.235 Heikki Ripatti Anttolan Urheilijat 3.08.406 Tapio Rasi Jämsänkosken Ilves 3.10.34
Sunnuntaina 1. helmikuuta kisattiin Kajaanissa miesten 50 kilometriä. Kuusamon Kalevi Oikarainen otti ylivoimaisesti Suomen mestaruuden, joka oli hänelle neljäs henkilökohtainen ja ensimmäinen 50 km:llä. Hän otti johdon jo kisan alkuvaiheessa niin, että hän johti jo 15 km:n kohdalla 26 sekunnilla ennen Jämsänkosken Ilveksen Väinö Huhtalaa ja puolimatkassa 49 sekunnilla. Oikaraisen takana Ounasvaaran Teuvo Hatunen hiihti oivallisesti. Minuuttia myöhemmin lähtenyt Vetelin Hannu Taipale ajoi Hatusen kiinni, mutta Hatunen jätti Taipaleen viimeisellä kympillä ottaen näin SM-hopeaa ja Taipale SM-pronssia. Helsingin poliisi Pauli Siitonen hiihti tasaisen hiihdon ottaen lopulta neljännen sijan ennen Anttolan Heikki Ripattia. Hatusen ja Ripatin hiihdot nostivat heidät Tatran MM-edustajiksi.

4×10 kilometriä, viesti
 Sija Joukkue Kilpailijat Aika 1 Kuusamon Erä-Veikot  Manne Liimatainen  Kalevi Oikarainen  Martti V. Määttä  Osmo Karjalainen 2.15.41 2 Halsuan Toivo  Eljas Nygård  Reijo Kalliokoski  Aapo Hietala  Kullervo Kalliokoski  2.20.05 3 Jämsänkosken Ilves  Eino Huhtala  Aimo Ilmonen  Tapio Rasi  Väinö Huhtala  2.20.16
Lauantaina 21. maaliskuuta kisattiin Rovaniemellä Ounasvaaran maastossa SM-kisojen miesten 4 x 10 kilometrin viesti. Kuusamon Erä-Veikot jatkoi mestaruusketjuaan ylivoimaisella voitolla, joka oli neljäs peräkkäinen mestaruus. Ensimmäisessä vaihdossa Halsuan Eljas Nygård pitäessä kärkeä. Kuusamon Manne Liimatainen oli puoli minuuttia Nygårdin takana. Toisella osuudella Kuusamon Kalevi Oikarainen ratkaisi kilpailun, mutta Halsua säilytti selvästi toisen sijansa. Jämsänkoski otti selvästi kolmannen sijan. Kuusamon, Halsuan ja Jämsänkosken takana seuraaville sijoille tulivat järjestävä seura Ounasvaaran Hiihtoseura neljänneksi, Sieppijärven Sisu Kolarista viidenneksi ja Tohmajärven Urheilijat kuudenneksi.

Maastohiihto, naiset
5 kilometriä
 Sija Kilpailija Aika 1 Marjatta Kajosmaa Vehkalahden Veikot  17.33 2 Senja Pusula Laitasaaren Veto  18.12 3 Helena Takalo Nivalan Urheilijat 18.144 Eira Huumarkangas Kyyjärven Kyky 18.515 Marjatta Muttilainen Juvan Urheilijat 19.046 Irmeli Nieminen Hyvinkään Hiihtoseura 19.14
Sunnuntaina 22. maaliskuuta kisattiin Rovaniemellä Ounasvaaran maastossa SM-kisojen naisten 5 km. Kolmen kärki kisassa oli selvä. Kisan kärjesssä Karhulan Marjatta Kajosmaa otti voiton reilulla puolella minuutilla, kun puolestaan Senja Pusula voitti kahdella sekunnilla Helena Takalon. Seuraavien sijojen naiset jäivät mitaleista jo reilusti yli puoli minuuttia.

10 kilometriä
 Sija Kilpailija Aika 1 Marjatta Kajosmaa  Vehkalahden Veikot 34.31 2 Helena Takalo Nivalan Urheilijat 34.48 3 Liisa Suihkonen Suonenjoen Vasama 35.124 Senja Pusula Laitasaaren Veto 35.315 Marjatta Muttilainen Juvan Urheilijat 35.386 Riitta Nyyssönen Leppävirran Viri 36.30
Lauantaina 31. tammikuuta kisattiin Kajaanissa naisten 10 kilometriä. Kisassa seuraa ja liittoa vaihtanut Marjatta Kajosmaa otti edellisen vuoden SM-pronssin jatkoksi SM-kultaa. Helena Takalo hävisi Kajosmaalle 17 sekuntia ja uusi näin SM-hopean. SM-pronssille nousi Suonenjoen Liisa Suihkonen, joka hiihdollaan varmisti Tatran MM-kisamatkan. Taakse jäivät MM-valitut eli neljänneksi tullut Muhoksen Laitasaaren Senja Pusula ja viidenneksi tullut Juvan Marjatta Muttilainen.

3x5 kilometriä, viesti
 Sija Joukkue Kilpailijat Aika 1 Lahden Hiihtoseura  Kaisa Mikkola  Aila Laaksonen  Saara Saarinen 1.00.01 2 Leppävirran Viri  Marja Nyyssönen  Riitta Airaksinen  Riitta Nyyssönen  1.00.16 3 Sonkajärven Pahka  Leena Juntunen  Raili Halonen  Raili Hartikainen  1.01.13
Lauantaina 21. maaliskuuta kisattiin Rovaniemellä Ounasvaaran maastossa SM-kisojen naisten 3 x 5 kilometrin viesti. Kuusamon Erä-Veikot jatkoi mestaruusketjuaan ylivoimaisella voitolla, joka oli neljäs peräkkäinen mestaruus. Alussa kärkeä pitivät Leppävirran naiset niin, että ankkurien lähtiessä Leppävirralla oli kuuden sekunnin johto. Lahden Saara Saarinen ajoi kuitenkin Leppävirran ohi Suomen mestaruuteen, joka oli uraansa päättävälle Saariselle neljäs. Kisan kuluessa Sonkajärven Pahka nousi samassa tahdissa kohti SM-pronssia kuin Pielaveden Sampo putosi sen loppusijoituksen ollessa kuudes. Neljänneksi tuli Mikkelin Hiihtäjät ja viidenneksi Pertunmaan Ponnistajat.

Mäkihyppy
Pieni mäki
 Sija Kilpailija Seura Pisteet Hyppyjenpituudet 1 Topi Mattila  Kouvolan Hiihtoseura 215,4  56,0m - 53,5m 2 Rauli Tuppurainen  Puijon Hiihtoseura 215,0  57,5m - 54,0m 3 Heikki Väisänen Kainuun Hiihtoseura 214,4  59,0m - 53,0m4 Esko Rautionaho Ounasvaaran Hiihtoseura 213,6  60,0m - 51,0m5 Eljas Heikkinen Kainuun Hiihtoseura 213,1  57,5m - 56,0m6 Paavo Maunu Ounasvaaran Hiihtoseura 213,0  58,5m - 53,0m
Sunnuntaina 1. helmikuuta kisattiin Kajaanissa SM-kisojen pienen mäen mäkimestaruudesta. Tasaisen kisan voiton saavutti Kouvolan Topi Mattila, jolle voitto oli jo kaiken kaikkiaan viides henkilökohtainen. Kisa oli hyppyjen pituuksien suhteen tasainen, mutta Mattilan tyylipisteet nostivat hänet mestariksi. Ensimmäisen kierroksen kärjessä oli Ounasvaaran nuori Esko Rautionaho 60 metrisellään. Vastaavasti toinen ounasvaaralainen Tauno Käyhkö kaatui vastaavan 60 metrisen ensimmäisen kierroksen hyppynsä. Kisassa Tatran MM-matkansa varmistivat Rautionaho ja yhdeksänneksi hypännyt Lahden Raimo Ekholm talven aiempien suoritustensa perusteella.

Suurmäki
 Sija Kilpailija Seura Pisteet Hyppyjenpituudet 1 Esko Rautionaho  Ounasvaaran Hiihtoseura 217,7  87,0m - 81,0m 2 Topi Mattila Kouvolan Hiihtoseura  213,7  88,0m - 77,5m 3 Rauli Tuppurainen Puijon Hiihtoseura 212,2  86,0m - 82,0m4 Paavo Maunu Ounasvaaran Hiihtoseura 209,2  83,0m - 85,0m5 Raimo Ekholm Lahden Hiihtoseura 207,8  83,5m - 78,0m6 Erkki Pukka Lahden Hiihtoseura 206,1  85,5m - 78,5m
Sunnuntaina 22. maaliskuuta kisattiin Rovaniemellä Ounasvaaran mäessä SM-kisojen suurmäen mäkimestaruudesta. Ensimmäisen kierroksen jälkeen kärkeä piti Suonenjoen Vasaman paremmin yhdistetyn miehenä tunnettu Rauno Miettinen, joka teki uuden Suomen ennätyksen 91 m. Seuraavina oli Kouvolan Topi Mattila ja Ounasvaaran oma mies, nuori Esko Rautionaho. Toisella kierroksella Miettinen kaatui hyppynsä ja Kouvolan Mattila putosi Rautionahon taakse.

Yhdistetty
 Sija Kilpailija Seura Pisteet  1 Rauno Miettinen Suonenjoen Vasama  415,6  2 Ilpo Nuolikivi  Kokkolan Veikot 400,2  3 Erkki Kilpinen Lahden Hiihtoseura 393,9  4 Heikki Sarapää Ounasvaaran Hiihtoseura 386,2  5 Tom Backman IF Örnen 377,5  6 Oiva Piirainen Sotkamon Jymy 369,5 
Yhdistetyn kisa aloitettiin perjantaina 30. tammikuuta Kajaanissa 22 miehen voimin hiihdetyssä 15 km:n hiihdossa, jonka voitti espoolaisen IK Örnenin Tom Backman ennen Kokkolan Ilpo Nuolikiveä, Lahden Erkki Kilpistä ja Viipurin Urheilijain Urho Hämäläistä. Seuraavana päivänä 31. tammikuuta hypätyn mäkiosuuden voitti Suonenjoen Rauno Miettinen vieden ylivoimaisen voiton yhteispisteissä. Hiihto-osuuden kakkonen Ilpo Nuolikivi otti SM-hopeaa ennen SM-pronssimitalistia Lahden Erkki Kilpistä, jonka takana Ounasvaaran nuori Heikki Sarapää otti Tatran MM-lipun neljännellä sijallaan. Hiihto-osuuden ykkönen oli mäkiosuuden jälkeen viides. Entisistä mestareista Lahden Hiihtoseuran Esa Klinga oli 8. ja Ounasvaaran Hiihtoseuran Aarne Ylikorva 13. Muissa yhteyksissä tunnettuja urheiluihmisiä olivat 18. tullut tuleva mäkihypyn maailmanmestari Kainuun Hiihtoseuran Tapio Räisänen ja 20. tullut tuleva uintivalmentaja Helsingin Hiihtoseuran Kari Ormo

Lähteet

Luokka: Hiihdon Suomen-mestaruuskilpailut
Luokka: Vuoden 1970 urheilu
Luokka:Rovaniemen urheilutapahtumat
Luokka:Kajaanin urheilutapahtumat